
# Зөлфәт Хәкимнең «Туган Батыр» әкияте буенча мультфильм төшереләчәк

Татарстанның халык язучысы Зөлфәт Хәкимнең «Туган Батыр» әкияте буенча мультфильм төшереләчәк. Әкиятнең бер китабы чыкты, икенчесе быел тәкъдим ителәчәк.

«Беренче сезон 6-7 минутлык 52 сериядән торачак. Хәзерге вакытта креативлык ягыннан эш бара. Барлык детальләрне уйлыйбыз. Һәр деталь нәрсәгә өйрәтүгә юнәлтелгән булырга тиеш – барысы да уйланыла. Төр герой –Туган Батыр. Мультфильмның якынча бер минутлык тизеры май аена әзер булачак», – дип сөйләде «Терра Анима» анимация студиясе генераль директоры **Ирина Гребенникова**.



Аның сүзләренчә, тизер тәкъдим ителгәннән соң, фильмны төшерә башлаганчы якынча ярты ел вакыт уза.

«Ул катлаулы 3D технологиядә булачак. Ай саен бер яки ике серия чыгып барыр, дип уйлыйбыз», – диде ул.

Әкиятнең авторы Зөлфәт Хәким сүзләренчә, беренче сезон – беренче китап, дигән сүз түгел.

«Әкият һәм мультфильм өчен сценарий – төрле әйбер. Фильмда сюжет башка булырга мөмкин, ул китап буенча гына бара алмый», – диде ул «Татар-информ»да узган матбугат очрашуында.


Гөлүзә Ибраһимова


Следите за самым важным и интересным в Telegram-каналеТатмедиа

## Нет комментариев
Зөлфәт Хәкимнең «Туган Батыр» әкияте буенча мультфильм төшереләчәк